এক মাৰ্কিন প্ৰতিষ্ঠানৰ গৱেষণা পত্ৰত উল্লেখ কৰা মতে অসমত ৬১শতাংশ হিন্দু ধৰ্মাৱলম্বী লোক আছে আৰু ৰাজ্যখনত প্ৰজননৰ হাৰ ২.২ শতাংশ। মাৰ্কিন যুক্তৰাষ্ট্ৰৰ Pew Research Centre নামৰ এটা বেচৰকাৰী প্ৰতিষ্ঠানে অলপতে প্ৰকাশ কৰিছে এই তথ্য ।
এক মাৰ্কিন প্ৰতিষ্ঠানৰ গৱেষণা পত্ৰত উল্লেখ কৰা মতে অসমত ৬১শতাংশ হিন্দু ধৰ্মাৱলম্বী লোক আছে আৰু ৰাজ্যখনত প্ৰজননৰ হাৰ ২.২ শতাংশ। মাৰ্কিন যুক্তৰাষ্ট্ৰৰ Pew Research Centre নামৰ এটা বেচৰকাৰী প্ৰতিষ্ঠানে অলপতে প্ৰকাশ কৰিছে এই তথ্য ।
Share this:
২০১৫ চনলৈ হিন্দু ধৰ্মাৱলম্বী লোকৰ প্ৰজনন ক্ষমতা হাৰ ২.১ হোৱাৰ বিপৰীতে ইছলাম ধৰ্মাৱলম্বী লোকৰ মাজত এই পৰিসংখ্যা হৈছে গৈ ২.৬ শতাংশ । অৰ্থাৎ ৬বছৰৰ আগলৈকে এগৰাকী হিন্দু মাতৃয়ে জীৱনকালত ২.১টা সন্তান জন্ম দিয়াৰ বিপৰীতে এগৰাকী মুছলমান মাতৃয়ে নিজৰ জীৱনকালত ২.৬টা সন্তান প্ৰসৱ কৰিব পাৰে । তাৰতম্য মাথোঁ ০.৫ ।
মাৰ্কিন যুক্তৰাষ্ট্ৰৰ Pew Research Centre নামৰ এটা বেচৰকাৰী প্ৰতিষ্ঠানে অলপতে প্ৰকাশ কৰিছে এই তথ্য । ১৯৫১চনৰ পৰা দেশৰ ধৰ্মীয় জনবিন্যাস গভীৰভাৱে অধ্যয়ন কৰি প্ৰতিষ্ঠানটোৱে প্ৰকাশ কৰিছে এই গৱেষণা পত্ৰ । আৰু ১৯৫১চনতে স্বাধীনোত্তৰ ভাৰতৰবৰ্ষত প্ৰথমটো লোকপিয়ল কৰা হৈছিল । ১৯৫১চনত পৰা দেশত হিন্দু আৰু মুছলমানৰ জনসংখ্যাৰ অনুপাতৰ কিছু তাৰতম্য ঘটাৰ তথ্যও এই গৱেষণা পত্ৰত উল্লেখ কৰা হৈছে ।
গৱেষণা পত্ৰখনত উল্লেখ কৰা মতে ১৯৯২চনত মুছলমানৰ প্ৰজনন ক্ষমতা আছিল ৪.৪ আৰু হিন্দুৰ আছিল ৩.৩ । আনহাতে ১৯৫১চনৰ পৰা ১৯৬১চনৰ ভিতৰত মুছলমান সকলৰ জনসংখ্যা বৃদ্ধিৰ হাৰ আছিল ৩২.৭শতাংশ । সেই সময়ছোৱাত সৰ্বভাৰতীয় পৰ্যায়ত জনসংখ্যা বৃদ্ধিৰ হাৰ আছিল ২১.৬শতাংশ । ইয়াৰ বিপৰীতে ২০০১চনৰ পৰা ২০১১চনলৈ মুছলমানৰ জনসংখ্যা বৃদ্ধি হৈছে ২৪.৭শতাংশ আৰু ৰাষ্ট্ৰীয় বৃদ্ধিৰ হাৰ ১৭.৭শতাংশ । ১৯৫১চনৰ পৰা দেশত মুছলমানৰ জনসংখ্যা ৪.৪শতাংশ বৃদ্ধি হৈ হৈছে মূল জনসংখ্যাৰ ১৪.২শতাংশ আৰু হিন্দুৰ এই অনুপাত ৪.৩ শতাংশ কমি হৈছে ৭৯.৮ শতাংশ । ১৯৫১চনত দেশত হিন্দু আছিল ৮৪.১ শতাংশ আৰু মুছলমান আছিল ৯.৮শতাংশ । অৱশ্যে প্ৰত্যেকটো ধৰ্মৰ লোকৰ জনসংখ্যা বৃদ্ধিৰ হাৰ সমানুপাতিক বুলি পত্ৰত কোৱা হৈছে । ইয়াত ব্যতিক্ৰম মাথোঁ পাৰ্চী ধৰ্মাৱলম্বী লোকসকল ।
গৱেষণা পত্ৰখনত দেশৰ কেইখনমান ৰাজ্যত থকা কন্যা সন্তানকৈ পুত্ৰ সন্তানক প্ৰাথমিকতা প্ৰদান কৰাৰ মানসিকতাৰ কাৰণে প্ৰজনন ক্ষমতাৰ হাৰত অস্বাভাৱিক তাৰতম্য পৰিলক্ষিত হ'ব পাৰে উল্লেখ কৰা হৈছে । এই মানসিকতা কাৰণে ১৯৭০চনৰ পৰা ২০১৭চনৰ ভিতৰত ২কোটি কন্যা সন্তানৰ জন্মই নহ'ল বুলি উল্লেখ কৰা হৈছে পত্ৰখনত । দেশৰ ভিতৰত বিহাৰত সৰ্বাধিক প্ৰজনন ক্ষমতা (৩.৪) থকাৰ বিপৰীতে ১.৬ পৰিসংখ্যাৰে কেৰেলাত সৰ্বনিম্ন ।
উত্তৰ পূৰ্বাঞ্চলৰ ৰাজ্যকেইখনত হিন্দুৰ জনসংখ্যা অনুপাতৰ হিচাপত সৰ্বাধিক ত্ৰিপুৰাত । সীমান্ত ৰাজ্যখনত ৮৩ শতাংশ হিন্দু লোক আছে । অসমৰ এই পৰিসংখ্যা ৬১ শতাংশ । প্ৰজননৰ ফালৰ পৰা শীর্ষত আছে নাগালেণ্ড । নাগালেণ্ডত প্ৰজননৰ হাৰ ২.৭ । অন্যহাতেদি প্ৰজননৰ হাৰ সকলোতকৈ কম ত্ৰিপুৰাত - ১.৭ । অসমত এই হাৰ ২.২ যি ৰাষ্ট্ৰীয় হাৰতকৈ বেছি ।
উল্লেখযোগ্য যে গৱেষণা পত্ৰখনত প্ৰৱজনৰ ফলত ধৰ্মৰ ভিত্তিত দেশত জনসংখ্যাৰ বিশেষ তাৰতম্য ঘটা নাই বুলি উল্লেখ কৰা হৈছে । দেশৰ ৯৯ শতাংশ লোকৰ ভাৰততে জন্ম হৈছে বুলি উল্লেখ পত্ৰখনত ।
CNN name, logo and all associated elements ® and © 2017 Cable News Network LP, LLLP. A Time Warner Company. All rights reserved. CNN and the CNN logo are registered marks of Cable News Network, LP LLLP, displayed with permission. Use of the CNN name and/or logo on or as part of NEWS18.com does not derogate from the intellectual property rights of Cable News Network in respect of them. © Copyright Network18 Media and Investments Ltd 2016. All rights reserved.
